钦定古今图书集成/历象汇编/乾象典/第065卷 > 《回回历》 > 《天时寒热风雨》
## 钦定古今图书集成/历象汇编/乾象典/第065卷 > 《回回历》 > 《天时寒热风雨》

太阴与一星相照，及相离，后别与一星相照。后照二
星，是太阴所在宫及宫主星所在宫，又与太阴所在
宫分相对，主风。

如太阴离火星与金星照，或离太阳与土星照，或离土星与太阳照。

太阳、木星、水星属风，其宫分则阴阳申、天秤辰、宝瓶
子皆属风，太阴水土三星或两星在风宫，则多风。
若近年命或近四季，及朔望命宫之前七曜内一星
在申子辰宫，则多风。看星何性，其风随其性纬度属
何方。风从其方来，火在其宫，则有恶风、红云，土则风
不至而寒。木有和风，比土星之风微至。金和风带润，
水多清风。

太阳在阴阳，太阴在人马。此时有和风。则一年之风
善。有恶风。则一年之风恶。

土星在申子辰或亥卯未宫分。火在内主热风，水在
内有和风，金在内，和风不重，水在内清风频转。方位：
太阴，与木水二星相照，多风。